**โครงการคุณแม่สมาร์ทมัม นำพาเด็กป่าไหม้-ดอนทรายก้าวสู่สมาร์ทคิดส์ ๒๕๖๑**

๑.หลักการและเหตุผล

อัตราการตั้งครรภ์ในมารดาอายุต่ำกว่า ๒๐ ปี คิดเป็นร้อยละ ๑๓.๓ ในปี ๒๕๖๐ ฝากครรภ์ล่าช้าจากภาวะตั้งครรภ์ไม่พร้อม ส่งผลกระทบต่อความเครียดในระยะตั้งครรภ์ ที่ไม่สามารถกำจัดความเครียดต่อการดูแลตนเอง มีผลต่อโภชนาการในระว่างตั้งครรภ์ ภาวะซีด บุตรแรกเกิดน้ำหนักตัวน้อย การดูแลบุตรหลังคลอดบกพร่อง ทำให้เกิดปัญหาการเลี้ยงบุตรไม่พร้อม ส่งผลต่อเด็กแรกเกิดถึง ๕ ปีไม่มีคุณภาพ เนื่องจากเด็กแรกเกิด ถึง ๕ ปีเป็นทรัพยากรที่มีคุณค่าและเป็นอนาคตที่สำคัญต่อการพัฒนาประเทศ บุคคลในครอบครัวที่มีส่วนอบรมเลี้ยงดูเด็ก หากเด็กในวัยนี้ได้รับการสร้างภูมิคุ้มกันโรค การดูแลสุขภาพช่องปาก การส่งเสริมพัฒนาการ ได้รับอาหารถูกหลักโภชนาการเหมาะสมตามวัย อีกทั้งได้รับความรัก ความอบอุ่น การดูแลเอาใจใส่ การอบรมเลี้ยงดูที่เหมาะสมถูกต้อง สร้างความมั่นคงปลอดภัยและประสบการณ์เรียนรู้ที่สอดคล้องกับวัยของเด็ก เด็กวัยนี้จะมีภาวะสุขภาพที่สมบูรณ์แข็งแรง พัฒนาการสมวัยทุกด้านทั้งทางร่างกาย สติปัญญา จิตใจ อารมณ์และสังคม พร้อมที่จะเติบโตเป็นประชากรที่มีคุณภาพต่อไปในอนาคต

โรงพยาบาลส่งเสริมสุขภาพตำบล บ้านป่าไหม้ ตำบลดอนทราย อำเภอไม้แก่น จังหวัดปัตตานี พบว่าเด็กในกลุ่มเป้าหมายดังกล่าวมีภาวะโภชนาการบกพร่อง เช่น ตัวเล็ก น้ำหนักน้อยไม่สมกับวัย ร่างผอม พุงป่อง เป็นต้น และยังมีปัญหาด้านสุขภาพฟัน เช่น ฟันผุ คราบหินน้ำลาย คราบหินปูน ฟันกร่อน เป็นต้น และบางส่วนยังไม่ได้รับการสร้างเสริมภูมิคุ้มกันโรค พัฒนาการของเด็กในกลุ่มนี้ยังล่าช้าไม่เป็นไปตามวัย ปัญหาสุขภาพเหล่านี้ส่งผลให้เกิดปัญหาสุขภาพอื่นๆตามมา เช่น พยาธิ ป่วยเป็นไข้หวัดบ่อย ปวดฟัน และเหงือกบวม ฯ ซึ่งสาเหตุสำคัญดังกล่าวมาจากมารดาไม่มีการเตรียมความพร้อมของสุขภาพร่างกายก่อนการตั้งครรภ์ การดูแลตนเองระหว่างตั้งครรภ์ และการดูแลตนเองและบุตรหลังคลอดที่ถูกต้อง

ในการนี้ โรงพยาบาลส่งเสริมสุขภาพตำบล บ้านป่าไหม้ จึงเล็งเห็นถึงความสำคัญเกี่ยวกับสุขภาพของหญิงวัยเจริญพันธุ์ หญิงที่ตั้งครรภ์ ตลอดจนเด็กแรกเกิด ถึง ๕ ปี ในด้านภาวะโภชนาการ พัฒนาการ การสร้างเสริมภูมิคุ้มกันโรคและสุขภาพฟันที่ดี ในเด็กกลุ่มเป้าหมายดังกล่าว จึงได้จัดทำโครงการ “**คุณแม่สมาร์ทมัมนำพาเด็กป่าไหม้-ดอนทราย ก้าวสู่สมาร์ทคิดส์ ๒๕๖๑**” ขึ้น เพื่อนำพาเด็กอายุแรกเกิด ถึง ๕ ปี ในพื้นที่เข้าสู่เด็กสูงดี สมส่วน พัฒนาการดี วัคซีนครบ และฟันไม่ผุ ตามนโยบาย PATTANI AMART KIDS ปี ๒๕๖๑

๒.วัตถุประสงค์

๒.๑ เพื่อให้หญิงวัยเจริญพันธุ์และหญิงตั้งครรภ์มีองค์ความรู้ที่ถูกต้องในการเตรียมตัวก่อนตั้งครรภ์

๒.๒ เพื่อให้เด็ก ๐-๕ ปีมีสุขภาพดี ทั้ง ๔ ด้าน

3.กลุ่มเป้าหมาย

๓.๑ หญิงวัยเจริญพันธุ์ ๔๐ คน

๓.๒ หญิงตั้งครรภ์ จำนวน ๓๐ คน

๓.๓ ผู้ปกครองเด็กอายุ ๐-๕ ปี จำนวน ๕๐ คน

๓.๔ เด็กที่มีภาวะทุพโภชนาการ จำนวน ๑๕ คน

๒/๔.ระยะเวลา...

-๒-

๔.ระยะเวลา

ตั้งแต่วันที่ ๑๕ พฤษภาคม ๒๕๖1 ถึงวันที่ 30 สิงหาคม 2560

๕.วิธีดำเนินการ

๕.๑ ขั้นเตรียม

๕.๑.๑ วิเคราะห์ข้อมูลปัญหาของชุมชนโดยใช้การวิเคราะห์แบบ SRM

๕.๑.๒ ประชุมวางแผนการดำเนินงานและจัดหางบประมาณสนับสนุน

๕.๑.๓ ประชุมเพื่อจัดทำโครงการแก้ไขปัญหา

๕.๑.๔ เสนอโครงการเพื่อขออนุมัติ อบต.ดอนทราย

๕.๑.๕ ประชุมชี้แจงทีมงานการตรวจสุขภาพเด็ก การสร้างเสริมภูมิคุ้มกันโรค พัฒนาการ โภชนาการ และสุขภาพฟัน

๔.๑.๖ ออกหน่วยตามเขต อสม. เพื่อสำรวจหญิงวัยเจริญพันธุ์และหญิงตั้งครรภ์

๔.๑.๗ ออกหน่วยตามเขต อสม. เพื่อคัดกรองภาวะโภชนาการ การสร้างเสริมภูมิคุ้มกันโรค สุขภาพฟันและพัฒนาการของเด็กอายุ ๐-๕ ปี เพื่อหากลุ่มเป้าหมาย

๕.๒ ขั้นดำเนินการ ดำเนินงานตามแผนกิจกรรมดังรายละเอียด

กิจกรรมที่ ๑ เสวนาการเตรีมความพร้อมเพื่อการตั้งครรภ์ที่ถูกต้อง “รู้เขา รู้เรา สู่คุณแม่สมาร์ทมัม”

- กลุ่มเป้าหมาย หญิงวัยเจริญพันธุ์ ๔๐ คน

- สถานที่ ห้องประชุม รพ.สต. บ้านป่าไหม้

- ระยะเวลาดำเนินการ วันที่ ๒๓ เมษายน ๒๕๖๑

กิจกรรมที่ ๒ อบรมเชิงปฏิบัติการ “รักคุณแม่...รักลูก... นำพาทารกก้าวสู่สมาร์ทคิดส์”

- กลุ่มเป้าหมาย หญิงตั้งครรภ์จำนวน ๓๐ คน(รอบที่ ๑ จำนวน ๑๕ และรอบที่ ๒ จำนวน ๑๕ คน )

- สถานที่ ห้องประชุม รพ.สต. บ้านป่าไหม้

- ระยะเวลาดำเนินการ วันที่ ๒ พฤษภาคม ๒๕๖๑ และ ๕ กรกฎาคม ๒๕๖๑

กิจกรรมที่ ๓ คุณแม่สมาร์ทมัม...นำพาเด็กบ้านป่าไหม้-ดอนทราย สู่สูงดี สมส่วน พัฒนาการดี วัคซีนครบ ฟันไม่ผุ

- กลุ่มเป้าหมาย ผู้ปกครองเด็กอายุ ๐-๕ ปี จำนวน ๕๐ คน(รอบที่ ๑ จำนวน ๓๐ และรอบที่ ๒ จำนวน ๒๐ คน )

- สถานที่ ห้องประชุม รพ.สต. บ้านป่าไหม้

- ระยะเวลาดำเนินการ วันที่ วันที่ ๘ พฤษภาคม ๒๕๖๑ และ ๑๒ กรกฎาคม ๒๕๖๑

กิจกรรมที่ ๔ เสริม...เติมสุข...สู่เด็กบ้านป่าไหม้-ดอนทราย สมส่วนสุขภาพดี

- กลุ่มเป้าหมาย เด็กที่มีภาวะทุพโภชนาการ จำนวน ๑๕ คน

- สถานที่ ห้องประชุม รพ.สต. บ้านป่าไหม้

- ระยะเวลาดำเนินการ วันที่ ๑๐ พฤษภาคม ๒๕๖๑

๓/๖.งบประมาณ...

-๓-

6.งบประมาณดำเนินการ

จากงบประมาณกองทุนหลักประกันสุขภาพ อบต.ดอนทราย เป็นเงิน ๑๙,๗๕๐ บาท ( หนึ่งหมื่นเก้าพันเจ็ดร้อยห้าสิบบาทถ้วน) รายละเอียดดังนี้

๖.๑ กิจกรรมที่ ๑ เสวนาการเตรีมความพร้อมเพื่อการตั้งครรภ์ที่ถูกต้อง“รู้เขา รู้เราสู่สมาร์ทมัม ”

๖.๑.๑ ค่าอาหารว่างและเครื่องดื่ม ๒๕ บาทx ๒ มื้อ x๔๐ คน เป็นเงิน ๒,๐๐๐ บาท

๖.๑.๒ ค่าอาหารกลางวัน ๕๐ บาทx ๑ มื้อ x๔๐ คน เป็นเงิน ๒,๐๐๐ บาท

๖.๑.๓ ค่าวัสดุสำนักงาน เป็นเงิน ๒,๐๐๐ บาท

๖.๑.๔ ค่าไวนิล X-STAND จำนวน ๒ แผ่น x ๓๐๐ บาท เป็นเงิน ๖๐๐ บาท

รวมเป็นเงิน ๖,๖๐๐ บาท

๖.๒ กิจกรรมที่ ๒ อบรมเชิงปฏิบัติการ “รักคุณแม่ รักลูก นำพาทารกก้าวสู่สมาร์ทคิดส์”

๖.๒.๑ ค่าอาหารว่างและเครื่องดื่ม ๒๕ บาทx ๒ มื้อ x ๓๐ คน เป็นเงิน ๑,๕๐๐ บาท

๖.๒.๒ ค่าอาหารกลางวัน ๕๐ บาท x ๑ มื้อ x ๓๐ คน เป็นเงิน ๑,๕๐๐ บาท

รวมเป็นเงิน ๓,๐๐๐ บาท

๖.๓ กิจกรรมที่ ๓ สมาร์ทมัมสู่เด็กบ้านป่าไหม้-ดอนทรายสูงดี สมส่วน พัฒนาการดี วัคซีนครบฟันไม่ผุ

๖.๓.๑ ค่าอาหารว่างและเครื่องดื่ม ๒๕ บาทx ๒ มื้อ x ๕๐ คน เป็นเงิน ๒,๕๐๐ บาท

๖.๓.๒ ค่าอาหารกลางวัน ๕๐บาทx ๑ มื้อ x ๕๐ คน เป็นเงิน ๒,๕๐๐ บาท

๖.๓.๓ ค่าวัสดุส่งเสริมการดูแลฟันในเด็ก

- ค่าถุงนิ้วทำความสะอาดช่องปากทารกคนละ ๓ ชิ้นๆ ละ ๑๐ บาท x ๕๐ คน

เป็นเงิน ๑,๕๐๐ บาท

- แปรงสีฟันอันแรก ๒๕ บาท x ๕๐ อัน เป็นเงิน ๑,๒๕๐ บาท

รวมเป็นเงิน ๗,๗๕๐ บาท

๖.๔ กิจกรรมที่ ๔ เสริม...เติมสุข...สู่เด็กบ้านป่าไหม้-ดอนทรายสมส่วนสุขภาพดี โดยการอบรมเชิงปฏิบัติการเสริมเติมสุขเด็กทุพโภชนาการโดยอาหารทดแทน

๖.๔.๑ ค่าอาหารว่างและเครื่องดื่ม ๒๕ บาท x ๒ มื้อ x ๑๕ คน เป็นเงิน ๗๕๐ บาท

๖.๔.๒ ค่าอาหารกลางวัน ๕๐บาทx ๑ มื้อ x ๑๕ คน เป็นเงิน ๗๕๐ บาท

๖.๔.๓ ค่าไวนิล X-STAND เมนูอาหาร เช้า/เที่ยง/เย็น จำนวน ๓ แผ่น x ๓๐๐ บาท

เป็นเงิน ๙๐๐ บาท

รวมเป็นเงิน ๒,๔๐๐ บาท

**รวมเป็นเงินทั้งสิ้น ๑๙,๗๕๐ บาท ( หนึ่งหมื่นเก้าพันเจ็ดร้อยห้าสิบบาทถ้วน)**

๔/๗.ผลที่คาดว่า...

-๔-

7.ผลที่คาดว่าจะได้รับ

๗.๑ หญิงวัยเจริญพันธุ์และหญิงตั้งครรภ์มีสุขภาพดี ร้อยละ ๘๐

๗.๒ ผู้ปกครองมีเข้าร่วมแลกเปลี่ยนเรียนรู้และสามารถแก้ไขปัญหาอย่างต่อเนื่องให้แก่เด็กอายุ ๐-๕ ปี ร้อยละ ๘๐

๗.๓ ผู้ปกครองของเด็กอายุ ๐-๕ ปี มีความรู้ในเรื่องประโยชน์ของการสร้างเสริมภูมิคุ้มกันโรค การตรวจคัดกรองภาวะทุพโภชนาการตรวจพัฒนาการ และสุขภาพฟัน ร้อยละ ๘๐

๗.๔ ผู้ปกครองมีการทำอาหารเสริมอย่างต่อเนื่องให้แก่เด็กอายุ ๐-๕ ปี ร้อยละ ๕๐

๗.๕ เด็กอายุ ๐-๕ ปี ในพื้นที่บ้านป่าไหม้ และดอนทราย เป็นเด็กสูงดี สมส่วน พัฒนาการดี วัคซีนครบ และฟันไม่ผุ ร้อยละ ๕๐

๘.หน่วยงานที่รับผิดชอบ

โรงพยาบาลส่งเสริมสุขภาพตำบลบ้านป่าไหม้ ม.1 ตำบลดอนทราย อำเภอไม้แก่น จังหวัดปัตตานี

๙.ผู้รับผิดชอบโครงการ

โรงพยาบาลส่งเสริมสุขภาพตำบลบ้านป่าไหม้ ม.1 ตำบลดอนทราย อำเภอไม้แก่น จังหวัดปัตตานี

( นางสาวนูรอาซีกีน เจะซู ) ผู้เขียนโครงการ

พยาบาลวิชาชีพปฏิบัติการ

( นายมูฮาหมัดโยฮัน วารัม ) ผู้สนับสนุนโครงการ

ผอ.รพ.สต.บ้านป่าไหม้

( นายอาแว ดาแม ) เห็นชอบ/อนุมัติโครงการ

ประธานกองทุนหลักประกันสุขภาพตำบลดอนทราย